bn

**uČebné osnovy – PRACOVNÉ VYUČOVANIE PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: PaedDr. Magdaléna Polcová**

**Pre 9. ročník - schválené PR, dňa: 13.09.2021**

**Základná škola s vyučovacím jazykom maďarským – Alapiskola, ČSA 15, 045 01 Moldava nad Bodvou**

**UČEBNÉ OSNOVY – PRACOVNÉ VYUČOVANIE - 9. ročník ZŠ pre žiakov s ľahkým stupňom mentálneho postihnutia**

**Školský rok: 2021/2022**

**Ročník: deviaty**

**Počet vyučovacích hodín v školskom roku: 4 hodiny týždenne – 132 hodín ročne**

# CHARAKTERISTIKA PREDMETU

Pracovné vyučovanie je pre žiakov s mentálnym postihnutím najdôležitejším rehabilitačným predmetom, ktorý od najnižšieho ročníka systematicky ovplyvňuje rozvoj ich motoriky vytváraním pracovných zručností a spolupôsobí na zvýšenie ich rozumovej úrovne. Žiaci v tomto predmete získavajú vedomosti z rôznych pracovných činností, vrátane elementárnych technických a výrobných poznatkov.

Pracovné vyučovanie vytvára u žiakov kladný vzťah k práci, plní základnú prípravu pre budúce povolanie, ale aj pre potrebu praktického života v rodine a spoločnosti. V spolupráci s ostatnými predmetmi pôsobí na harmonický rozvoj žiakov. V pracovnom vyučovaní získavajú žiaci základné vedomosti o materiáloch, nástrojoch a o pracovných postupoch. Učia sa rozoznávať druhy materiálov, ich vlastnosti, poznávať konštrukciu a funkciu nástrojov, učia sa hovoriť o tom, čo robia a s čím pracujú. Žiaci sa postupne primerane veku vedú k chápaniu vzťahov medzi materiálom, nástrojmi a spôsobmi práce. Postupne sa tak rozvíja ich technické myslenie a vyjadrovanie a technická pripravenosť. Pracovné vyučovanie vzbudzuje u žiakov záujem o prácu, uspokojuje ich túžbu po činnosti, zameranie práce na užitočný výsledok vzbudzuje ich iniciatívu a pozitívny vzťah k práci, pestuje zmysel pre poriadok, cit pre krásu a vhodnosť materiálu, nástrojov a spôsobov práce. Pri práci si žiaci osvojujú kultúrne návyky. Systematicky poznávajú hlavné prvky organizácie, hygieny a bezpečnosti pri práci. Učia sa pracovať disciplinovane, starostlivo, hospodárne zaobchádzať s materiálom a nástrojmi.

**CIELE PREDMETU**

* Upevniť a prehlbovať získané zručnosti a vedomosti o základných druhoch dreva,
* vedieť pracovať s profilovým materiálom,
* zdokonaliť sa v pracovných zručnostiach s plastmi,
* naučiť sa pracovať s kuchárskou knihou a receptom,
* vedieť pripraviť jedlá z ovocia a zeleniny,
* naučiť žiakov racionálne používať mechanizačné prostriedky v domácnosti, poznať zásady bezpečnej práce a ich bežnej údržby,
* oboznámiť sa so základmi starostlivosti o dieťa, chorých a starých ľudí.

**Ročník: deviaty**

**Počet vyučovacích hodín v školskom roku: 4 hodiny týždenne – 132 hodín ročne**

|  |  |  |  |  |
| --- | --- | --- | --- | --- |
| Učebné osnovy sú totožné so vzdelávacím štandardom ŠVP pre daný predmet | | | | |
| Počet hodín | Vzdelávacia oblasť | Téma | Proces | Obsah |
| 30  30  40  20  12 | Človek a svet práce | Sebaobsl.  činnosti  Práce v  dielni    Práce v  domácnos-  ti  Pestovat.  práce  Základy  technic.  kreslenia | V tomto ročníku sa zameriame na upevnenie zručností z predchádzajúcich ročníkov.   * Vedieme žiakov ku skvalitňovaniu práce. * Praktickú činnosť zameriavame na profesijnú prípravu. * Jednoduchý technický výkres žiaci zhotovujú len ku konkrétnemu výrobku. * V rámci exkurzií podľa miestnych možností žiaci spoznávajú tradičné technológie používané v ľudových remeslách daného regiónu, výrobky ľudových remesiel a spracovanie tradičného materiálu. * Na hodinách je možné využívať aj iné techniky (napríklad: viazanie - macramé, frivolitkové čipky, šitá čipka, flanderská čipka, gatra, cigánske tkanice, batika, sieťovanie, krosienkovanie, tapiséria, tkanie, pletenie na stroji, aplikácia, intarzia, sútašky, reliéf, kovotepectvo, keramika, drevorezba). * Pri príprave pokrmov poučíme žiakov o význame sacharidov pre ľudský organizmus, o dôsledkoch nadmernej konzumácie rafinovaných cukrov a sladkostí. * Vedieme ich k získaniu praktických skúseností pri príprave pohostenia. * V rámci pestovateľských prác žiaci rozlišujú osivo a sadivo, poznajú ich kvalitatívne vlastnosti rozhodujúce pre rozmnožovanie a úrodu, rozpoznávajú vegetatívne časti rastlín vhodné na rozmnožovanie. * Dbáme na to, aby žiaci poznali a rešpektovali požiadavky bezpečnosti a hygieny pri každej pracovnej činnosti. * Obsah učiva prispôsobíme úrovni žiakov, regionálnym a materiálnym podmienkam školy. * Učivo základov technického kreslenia aplikujeme v súlade s konkrétnym výrobkom, na ktorom žiaci pracujú. | Sebaobslužné činnosti   * Osobná hygiena * Intímna hygiena . * Hygiena domácnosti * Zariadenie bytu, výber bytových doplnkov, starostlivosť a spôsoby ich ošetrovania. * Veľké upratovanie, tepovanie kobercov. * Čistiace prostriedky. * Bezpečné zaobchádzanie s modernými prístrojmi v domácnosti. * Ustlanie postele, prevliekanie posteľnej bielizne. * Údržba odevu a bielizne: spôsoby prania, čistenie škvŕn. * Žehlenie, regulácia tepla v žehličke.   Práce v dielni  Práce s drevom   * Zdokonaľovanie sa v ručnom obrábaní dreva a povrchovej úprave. * Spájanie dreva kolíčkami. * Práca podľa technického výkresu. * Rezanie lupienkovou pílou. * Príklady výrobkov: stojan na časopisy, debničky na kvety a iné.   Práce s kovom   * Práca s profilovým materiálom – rezanie, sekanie, vŕtanie, pilovanie. * Príklady výrobkov: kladivko, uholník a iné. Práce s plastmi * Zdokonaľovanie pracovných činností s organickým sklom a novodurom. * Príklady výrobkov: maliarska paleta, polička, puzdro a iné.   Údržbárske práce   * Praktické činnosti podľa potreby pri údržbe školského nábytku, záhradného náradia a školského areálu.   Práce s rozličným materiálom   * Náplň určí vyučujúci.   Práce v domácnosti   * Príprava pokrmov * Príprava jedál podľa kuchárskej knihy, príprava receptov. * Rôzne spôsoby spracovania zeleniny a ovocia a zachovanie vitamínov. * Konzervovanie ovocia a zeleniny, príprava kompótov a lekvárov. * Príprava cukrárenských výrobkov. * Praktické využitie moderného technického vybavenia kuchyne pri príprave pokrmov * Šitie * Odievanie a móda: voľba materiálu, strihu, kombinácia farieb, odievanie pri rôznych príležitostiach. * Práca s textilom. * Zdokonaľovanie sa v šití všetkých ručných stehov. * Vyšívanie gombíkovej dierky. * Zhotovenie pútka obnitkovaním z látky. * Práca so strihom. * Strojové šitie: šitie do kruhu, štepovanie, začisťovanie látky. * Žehlenie zložitých tvarov. * Príklady výrobkov: jednoduchá blúzka, kruhové prestieranie a iné. * Pletenie * Zdokonaľovanie techniky pletenia. Výrobok podľa vlastného výberu. * Háčkovanie * Zdokonaľovanie techniky háčkovania. * Výrobok podľa vlastného výberu. * Starostlivosť o dieťa * Informácie o narodení dieťaťa. * Detská výbava. * Prebaľovanie dojčaťa, príprava mlieka a ďalších pokrmov pre dieťa. * Hygiena matky. * Starostlivosť o chorých a starých ľudí. * Oboznámenie sa s hygienickou starostlivosťou o chorých a starých ľudí, s rôznymi spôsobmi merania telesnej teploty, s prikladaním obkladov, s používaním liekov, so základnými lekárskymi vyšetreniami (röntgenové, sonografické, moču, krvi a iné).   Pestovateľské práce   * Význam pestovania zeleniny pre zdravie človeka. * Pestovanie základných druhov zeleniny. * Zužitkovanie odpadu kompostovaním. * Biologická ochrana pestovaných plodín.   Základy technického kreslenia   * Osová súmernosť - využívanie osovej súmernosti v praxi (dekoratívna a ľudová tvorba) - znázorňovanie s využitím osovej súmernosti. * Zhotovovanie technických náčrtov výrobkov. * Rysovanie jednoduchých technických výkresov, praktické využitie. |
| Prierezová téma naplnená v rámci tematického celku  Dopravná výchova | | | * pochopiť funkcie dopravy ako riadeného systému vymedzeného všeobecne záväznými právnymi predpismi k veku primeranej úrovni * osvojiť si zásady, nadobudnúť spôsobilosti a praktické zručnosti bezpečného pohybu v cestnej premávke | |  |  |  |  |  |  |  |
| Implementácia finančnej gramotnosti do vzdelávania.  1. Človek vo sfére peňazí- Posúdenie významu trvalých životných hodnôt.  1.2 Pochopiť vzťah ľudská práca – peniaze a etickú súvislosť medzi bohatstvom a chudobou. | | | * vysvetliť vzťah ľudská práca – chudoba * demonštrovať na príkladoch rôzne pohľady na bohatstvo a chudobu ( z pohľadu ľudskej práce a peňazí) | |  |  |  |  |  |  |  |